2 corinthians 12:9 ami laga khemai kafi ase apuni karone; kile koile ami laga tagot hi thik kure komjur te.
Apuni ke mati ase thik hobole tagot te. Itu karone, itu zaroori ase ki apuni hi nijor laga tagot ke thik kuribole. Isor logote tagot thaki kene kobi: " I ami sob kuribole pare Jisu pora jun hi amike tagot diye." Phillipians 4:13
Raja David tai ase jun hi dagor hoishe tagot thaki kene tai laga sob homoi te aru Isor ke naam uncha kura te khushi thaki kene. Tai inika koi: "isor hi amilaga tagot aru gana ase, aru tai hi ami laga mukti ase" psalms 118:14. Kitya bi nijor ke mon dukh nakuribi itu bhabna kuri kene ki apuni komjur ase, apuni logote kun bi nai koi kene aru pora likha nai koi kene.
Pobitro kotha pora amikhan ke itu koi: "isor pora chuni she budhu saman khan ke itu prithibi laga sorom khilabole budhi thaka khan ke, aru Isor pora chunishe aru apunike swarg laga tagot dishe. David koi: 2 Samuel 22:40,30 apuni amike hath dishe tagot laga judho karone; apuni ami laga niche kuri dishe jun khan ami khilaf te khara kuri she. Kile koile apuni pora hi ami sipahi khan ke lorai kure; ami laga Isor pora hi ami diwar te uthibole pare.
Israel manu khan kun bi komjur thakanai. Moses jun hi taikhan ke Egypt pora ulaishe, kitya bi lengra thakanai nahoile bi suku pora nidikha thakanai judi bi tai 120 sal laga thakishe utu homoi te. Itu nishina hi caleb laga tagot bi khotom huanai 85 sal thaka homoi te bi. Tai koishe: Joshua 14:10-11 yate ami aji laga din te 85 sal hoishe. Hoilebi ami tagot ase aji laga din te bi jinika moses pora potha din te thakishe; jinika ami laga tagot utu homoi te thakishe inika hi ase, aru itya ami laga tagot judho karone ase, duita karone bi ja aru aha laga bi.
Sobse pola apuni mukti hua homoi te tagot thakibo lage. Juntu homoi te apuni Isor ke jani loishe, apuni Isor ke mehsus kuribole parishe aru pura swarg apuni logote thakishe. Itu karone david kushi pora kandi kene koishe: "oh Isor Jehovah, tagot ami laga mukti laga, apuni ami laga matha dakhaishe judho laga din te Psalms 140:7.
Dusra tu hoile, Isor laga kotha te bi tagot ase. Pobitro kptha pora koi: 2 corinthians 6:4,7 amikhan mon shanti kori kene, rukhi kene, digdar buki kene bisi kam aru dukh kori kene itu dikhai ase amikhan ki kori ase nakhai kene aru naghumai kene thakishe.amikhan hosa khobor koa nimite aru Isor laga tagot nimite . amikhan hosake dao nisina dhuri kene rakhi se, maribole nimite bi aru amijkhan ke bachabole nimite bi.
Tarwal atma laga, juntu pobitro kotha ase, ephesians 6:17. 2 corinthians 10:4. Tisra tu hoile tagnot ase pobitro atma te bi. Apostle paul pora koi tai laga epistles khan te bi romans 15:13 itya hobole dibi Isor akha laga apuni ke bhorta kuri dibole sob khushi, shanti pora Biswas kuri kene, ki apuni akha pora hi bandhi kene thakibo Isor laga pobitro atma laga tagot pora. Isor laga bacha khan, ahibi agete, hobole dibi tagot amikhan ke isor pora diya tu thik.
Aji bhabna kuribole laga pobitro kotha tu hoile psalms 84:7 tai khan jai tagot te tagot loi kene; sob bi khara kore Jehovah agete zion te.